कुंडली के छठे घर में नीच का सूर्य : किसी कुंडली के छठे घर में स्थित नीच का सूर्य शुभ होने की स्थिति में जातक को पैतृक संपत्ति, उत्तराधिकार में प्राप्त होने वाली धन संपत्ति आदि प्रदान कर सकता है जिसके चलते इस प्रकार के शुभ प्रभाव में आने कुछ जातकों को किसी की मृत्यु के परिणामस्वरूप धन, संपत्ति आदि की प्राप्ति हो सकती है। कुंडली में इस प्रकार के शुभ नीच सूर्य का प्रभाव जातक के व्यवसायिक क्षेत्र पर भी सकारात्मक प्रभाव डाल सकता है जिसके चलते इस प्रकार के कुछ जातकों को अपने व्यवसायिक क्षेत्रों के माध्यम से आर्थिक लाभ तथा सफलता प्राप्त हो सकती है। वहीं दूसरी ओर, कुंडली के छठे घर में स्थित नीच का सूर्य अशुभ होने की स्थिति में जातक के वैवाहिक जीवन पर बहुत बुरा प्रभाव डाल सकता है जिसके चलते इस प्रकार के अशुभ प्रभाव में आने वाले कुछ जातकों का वैवाहिक जीवन अस्त वयस्त ही रहता है तथा इन जातकों को अपने वैवाहिक जीवन में निरंतर कठिनाईयों का सामना करना पड़ सकता है और इस प्रकार के कुछ जातकों का विवाह टूट भी सकता है। कुंडली के छठे घर मे स्थित अशुभ नीच का सूर्य जातक को विभिन्न प्रकार के रोगों के माध्यम से भी पीड़ित कर सकता है तथा इस प्रकार के अशुभ प्रभाव में आने वाले कुछ जातकों को संपत्ति से संबंधित किसी विवाद के चलते लंबे समय तक कोर्ट केस अथवा किसी झगड़े आदि का सामना भी करना पड़ सकता है।